| *Caiman latirostris* |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Reptilia |
| Orde: | Crocodilia |
| Familia: | Alligatoridae |
| Subfamilia: | Caimaninae |
| Xénero: | *Caiman* |
| Especie: | *Caiman latirostris*Daudin, 1801 |

 |
| Área de distribución de *C. latirostris*Área de distribución de *C. latirostris* |
| Sinonimia |
| 
Sinonimia da especie
* ***sclerops*** Wied, 1825
* ***fissipes*** Spix, 1825
* ***cynocephalus*** Dumeril & Bibron, 1836

 |

***Caiman latirostris*** é unha especie de réptil crocodiliano da subfamilia dos caimáns (Caimaninae) que vive na parte oriental e central de Suramérica, incluíndo o sueste do Brasil, norte da Arxentina, o Uruguai, Paraguai e Bolivia. Encóntrase principalmente en pantanos de auga doce e mangleirais, xeralmente en augas quedas ou lentas. A miúdo utiliza pozas para abeberar vacas feitas polo home.

Características
---------------

Na natureza os adultos medran ata de 2 a 2,5 m de lonxitude, pero hai uns poucos informes de machos vellos que chegaban a 3,5 m. Os adultos en catividade pesaron entre 29,2 e 62 kg. A maioría son de cor verde oliváceo. Algúns individuos teñen manchas na face. A característica física máis salientable é o seu amplo fociño, pola cal recibe o seu nome científico (latirostirs = fociño ancho). O fociño está ben adaptado a arrasar a densa vexetación dos pantanos. Debido a isto, tragan parte da vexetación mentres procuran a súa comida.

Bioloxía e comportamento
------------------------

*Caiman latirostris* nas beiras dunhas poza en Bonito Mato Grosso do Sul, Brasil
Como a maioría dos saurópsidos, este caimán é ectotermo, xa que depende da calor externa ambiental para regular a súa temperatura corporal. Un estudo recente da contribución da frecuencia cardíaca á regulación da temperatura corporal dos caimáns mostrou que había un incremento da frecuencia cardíaca do animal a medida que a temperatura se elevaba, e un descenso cando a temperatura baixaba. Absorben a calor do sol a través da pel, quentando o sangue para elevar a súa temperatura. Ao aumentar a frecuencia cardíaca facilítase que a calor que se acaba de absorber na zona da pel se transfira a todo o corpo máis rapidamente. Cando o aire é máis frío, baixa a frecuencia cardíaca.

### Predación e dieta

A súa dieta consiste principalmente en pequenos invertebrados, e pode romper as cunchas de caracois e tartarugas para comelos. A medida que incrementa o seu tamaño, o tamaño das súas presas tamén aumenta. Todas as crías teñen unha dieta principalmente de insectos; pero cando medran aumenta o seu cosumo de aves, peixes e réptiles. Os espécimes en catividade foron documentados e fotografados comendo froitos de *Phylodendron bipinnatifidum* sen estimulción externa, mais non está claro se isto é así porque estaban vivndo xunto con lagartos tegus ou é un comportamento natural. Un estudo recente concluíu que os*C.latirostris* son omnívoros obrigados, e xogan un importante papel na dispersión de sementes de plantas nos seus hábitats.

### Reprodución

A femia pon de 18 a 50 ovos á vez, aínda que hai casos raros en que se observaron 129 ovos nun só niño, presumiblemente de varias postas. Poñen os ovos en dúas capas, e hai unha lixeira diferenza de temperatura entre as dúas capas, o que ten como resultado o nacemento dunha proporción máis igualada de machos que de femias. O caimán non ten cromosomas sexuais, senón que depende da temperatura para determinar a proporción de machos e femias na descenencia. Os ovos incubados a temperaturas maiores (32 °C ou máis) orixinan femias e os incubados a temperaturas menores (31 °C ou menos) dan lugar a machos.

Conservación
------------

A caza desta especie empezou na década de 1940. A súa pel é moi valorada pola súa textura suave. Ata que a maioría dos países prohibiu a súa caza, esta era a maior ameaza que sufría a especie. A prohibición axudou a que se recuperasen as poboacións. A nova grande ameaza é a destrución do seu hábitat. A deforestación e polución por escorrentías son as dúas causas principais da destrución do seu hábitat.

É unha especie moi coñecida en lagoas de áreas urbanas da área de Barra da Tijuca e Recreio dos Bandeirantes, en Río de Xaneiro.

En 1990 estaba clasificada como en perigo pola IUCN, pero en 1996 pasou á clasificación de risco menor/menor preocupación.

Notas
-----

1. 1 2  Crocodile Specialist Group (1996). *Caiman latirostris*. *2006 Lista Vermella de Especies Ameazadas IUCN*. IUCN 2006. Consultado o 12 de maio de 2006.
2. 1 2 3 4 5  Verdade,L.M. Alejandro,L. and Pina, C.I. "Broad-snouted Caiman *Caiman latirostris"*. Animal Ecology Laboratory, Department of Biological Sciences.. 2010. pp. 18-22.
3. 1 2 3 4 5  Britton, A. "Caiman *latirostris* (Daudin, 1801). *Crocodilian Species List*.. 2009.
4. ↑
5. ↑  "Copia arquivada" (PDF). Arquivado dende o orixinal (PDF) o 04 de marzo de 2016. Consultado o 17 de xullo de 2017.
6. ↑  Britton, A. "Caiman *latirostris* (Daudin, 1801). *Crocodilian Species List*.. 2009
7. ↑  Borteiro, C. Gutierrez, F. Tedros, M. and Kolenc, F. *Food habits of the Broad-snouted Caiman (Caiman Latirostris:Crocodylia, Alligatoridae) in northwestern Uruguay. Studies on Neotropical Fauna and Environment. Vol. 44, No. 1, April 2009, 31-36.*
8. 1 2  Micheli, M.A. Campbell, H. A. *Autonomic control of heart rate exhibits diurnal shifts in a crocodilian.*Amphibia-Reptilia, Vol. 29 Issue 4, 2008. 567-571.
9. ↑  Borteiro, C. Gutierrez, F. Tedros, M. and Kolenc, F. *Food habits of the Broad-snouted Caiman (Caiman Latirostris:Crocodylia, Alligatoridae) in northwestern Uruguay*. Studies on Neotropical Fauna and Environment. Vol. 44, No. 1, April 2009, 33-35.
10. ↑  Brito et al. 2002. "Do caiman eat fruit?".. 2002.
11. ↑  Platt, S.G; Elsey, R.M; Liu, H. (2013). "Frugivory and seed dispersal by crocodilians: an overlooked form of saurochory?". *Journal of Zoology* **291**. doi:10.1111/jzo.12052.
12. ↑  Lang, J.W. "Sex Determination."*Crocodiles and Alligators*. Ross, C.A. Garnett, S. Dr. Facts on File, New York. 1989. 120.

|  |  |
| --- | --- |
|  | Wikispecies posúe unha páxina sobre:  ***Caiman latirostris*** |

|  |  |
| --- | --- |
|  | Commons ten máis contidos multimedia sobre:  ***Caiman latirostris*** |

|  |  |
| --- | --- |
| Control de autoridades | 
* Wd: Q644453
* EBID: ID
* GEC: 0151950
* LCCN: sh97007087

 |

|  |  |
| --- | --- |
| Identificadores taxonómicos | 
* EOL: 795540
* Fossilworks: 190757
* GBIF: 5846511
* iNaturalist: 116518
* IRMNG: 10366636
* ITIS: 202213
* IUCN: 46585
* NCBI: 190476
* SeaLifeBase: 67487
* Species+: 5390
* WoRMS: 1478602

 |